|  |  |
| --- | --- |
| **Основание** | Методология за определяне на **стандартна таблица на разходите за единица продукт** съгласно чл. 67, (1), т. б от Регламент 1303/2013 г. |
| **Тип на операцията** | Предоставяне на обучения за заети и безработни лица |
| **Приоритетна ос** | Приоритетна ос № 1 „Подобряване достъпа до заетост и качеството на работните места”  Приоритетна ос № 2 „Намаляване на бедността и насърчаване на социалното включване“ |
| **Описание на дейностите (в съответствие с текста на ОП РЧР 2014-2020)** | * Предоставяне на обучение за повишаване на професионалната квалификация и/или за придобиване на нова; * Предоставяне на обучение за придобиване на ключови компетентности. |
| **Типове бенефициенти** | Работодатели и обучителни организации |
| **Вариант за опростено отчитане на разхода** | Стандартна таблица на разходите за единица продукт |
| *Дефиниция на разхода* | Разход за провеждане на обучение |
| *Единица мярка* | Лева |
| *Основание за определяне на размера на разхода* | Чл. 67 (5) от Регламент 1303/2013 г. :  ***(а) Коректен, справедлив и проверим метод на изчисление, основаващ се на:***  (i) ***статистически данни или друга обективна информация (в настоящия случай нормативно определени ставки за обучения).***  Чл. 67 (5) а. (ii) от Регламент 1303/2013 г. :  ***Проверени данни за минали периоди за отделните Бенефициенти.***  Чл. 67 (5) в. от Регламент 1303/2013 г. :  ***В съответствие с правилата за прилагането на съответни таблици за разходите за единица продукт, еднократни суми и единни ставки, прилагани в рамките на схеми за предоставяне на безвъзмездни средства, финансирани изцяло от държавата- членка за подобен тип операции и Бенефициент, а именно: Национален план за действие по заетостта, който се приема с нормативен акт на Министерски съвет.***  Определянето на ставките се базира на ставките установени в ПМС 280/15.10.2015 г. и НПДЗ 2016 за следните категории разходи:   * Предоставяне на обучение придобиване на професионална квалификация; * Предоставяне на обучение за придобиване на професионална квалификация по част от професия; * Предоставяне на обучение за придобиване на ключови компетентности.   В случай на съфинансиране от страна на Бенефицента условията и редът се залагат в критериите за избор на операции. Същото следва да бъде включено в бюджета на проекта и отразено в аналитичната счетоводна отчетност на Бенефициента.  Размерът на съфинасирането се определя в процентно изражение както спрямо заложената единична стойност на единица продукт, така и спрямо заложената минимална продължителност на обучението.  **Пример:**   * **Прилага се в случаите, в които в** стойността на обучението съгласно таблицата за единица продукт **се** **включва** стойността на съфинансирането от страна на бенефициента за един обучаем за придобиване на професионална квалификация и ключова компетентност:   Обучение за придобиване на трета степен на професионална квалификация, с продължителност не по-малка от 960 учебни часа - 1800 лв.  Съфинансирането от страна на Бенефициента, определено в критериите за избор на операция за голямо предприятие, не надхвърля 50% от общата стойност на допустимите разходи по проекта.  В този случай съфинансирането намира своето отражение, както следва:   * 1. Обща стойност на обучението за едно лице е 1800 лв. 50 % съфинансиране от страна на Бенефициента спрямо общата стойност на обучението за едно лице е равна на 900 лв. В този случай стойността на безвъзмездната помощ за бенефициента е в размер на 900 лв. и 900 лв. съфинансиране от негова страна.   2. Минималната продължителност на обучението е 960 часа. 50 % съфинансиране от страна на Бенефициента спрямо общата продължителност на обучението е 480 часа. В този случай съфинансирането от страна на бенефициента по отношение на продължителността на обучението е 480 часа, а останалите 480 часа са финансирани с безвъзмездна финансова помощ. |
| *Стандартен размер на единичния разход/ размер на глобалната сума, вкл. различия по целеви групи, дейности, географски райони* | Стандартният размер на единичния разход се определя по вид обучение – професионална квалификация или ключови компетенции, в т.ч.:   * по степен на професионална квалификация – за обучение по професионална квалификация; * по вид ключова компетентност – за обучение по тип ключови компетенции съгласно Европейската квалификационна рамка.   Няма регионални различия.  Няма различия по целеви групи. |
| *Категории разходи, които се включват в изчисляването на индикатора* | В стойността на единица продукт – обучение са включени всички присъщи разходи за него, както следва: разходи за оригинални учебни материали, консумативи, застраховки при обучение за професионална квалификация, издаване на документ за завършено обучение, възнаграждение на преподаватели, осигуровки, наем на материално техническа база, както и всички административни, режийни и други разходи, включително разходи за осъществяване на дейността свързана с предоставянето на обучението/ята, в съответствие от допълнителните разпоредби на ПМС 280/15.10.2015 г. |
| *Метод за изчисляване на разхода* | Съгласно заложените в ПМС 280/15.10.2015 г. и НПДЗ 2016 приложимите ставки за обучения за придобиване на професионална квалификация и за обучения за придобиване на ключови компетентности са както следва:  1. **за обучения за придобиване на професионална квалификация:**  а) за първа степен, с продължителност не по-малка от 300 учебни часа - 600 лв.;  б) за втора степен, с продължителност не по-малка от 660 учебни часа - 1200 лв.;  в) за трета степен, с продължителност не по-малка от 960 учебни часа - 1800 лв.;  г) за част от професия по първа квалификационна степен, с продължителност не по-малка от 200 учебни часа - 400 лв.;  д) за част от професия по втора квалификационна степен, с продължителност не по-малка от 300 учебни часа - 600 лв.;  е) за част от професия по трета квалификационна степен, с продължителност не по-малка от 600 учебни часа - 1125 лв.;  **2. за обучения за придобиване на ключови компетентности:**  а) за обучения по ключова компетентност 1 - общуване на роден език с продължителност не по-малка от 16 учебни часа - 70 лв.;  б) за обучения по ключова компетентност 2 – общуване на чужд език с продължителност не по-малка от 300 учебни часа и три нива на обучение - 700 лв.;  в) за обучения по ключова компетентност 3 - математическа компетентност и основни знания в областта на природните науки и технологиите с продължителност не по-малка от 30 учебни часа - 140 лв.;  г) за обучения по ключова компетентност 4 - дигитална компетентност с продължителност не по-малка от 45 учебни часа - 250 лв.;  д) за обучения по ключови компетентност 5 - умение за учене с продължителност не по-малка от 30 учебни часа - 140 лв.  е) за обучения по ключови компетентност 6 обществени и граждански компетентности с продължителност не по-малка от 30 учебни часа - 140 лв.  ж) за обучения по ключови компетентност 7 инициативност и предприемачество с продължителност не по-малка от 30 учебни часа - 140 лв. |
| *Метод за актуализиране* | Актуализация при необходимост съгласно ставките заложени в НПДЗ за изпълнение на активната политика на пазара на труда за съответната година или на база на извършени промени в нормативната уредба – ПМС 280/15.10.2015 г. |
| *Източник, набиране и съхранение на данни* | Източник на информацията са представяните от бенефициентите отчети и проверки на място.  Данните се набират чрез системата за мониторинг на ОП РЧР 2014-2020. |
| *Верификация на данните за резултатите от проекта[[1]](#footnote-1)* | Работодателят / Обучителна организация ще получи стойността на обучението, съгласно посочената по-горе стандартната таблица за единица продукт, само за лицата, успешно приключили обучението. Успешно приключено обучение е завършен пълен курс на обучение, съгласно утвърдената учебна програма и проведени заключителни изпити, ако такива са предвидени, доказано с документ за преминато обучение и минимум 80 на сто присъствие на учебните занятия.  За доказване на проведеното обучение и верификация на декларираните разходи, работодателят/обучителната организация следва да представи:   * Учебен график по дни и часове; * Присъствени списъци на участниците за всеки ден обучение, съдържащи информация за броя часове, които всеки обучаем е присъствал на обучението; * Документи за преминато обучение (сертификати). * Анкетни карти (входящи и изходящи) и таблица микроданни участници; |
| *Третиране на обществени поръчки* | Стандартната таблица на разходите за единица продукт не може да се прилага за проекти, които са изцяло обект на външно възлагане от страна на бенефициента по проекта. |
| *Третиране на държавните помощи* | Категориите разходи попадат в обхвата на допустимите разходи по Регламент (ЕС) № 1407/2013, при прилагане на изискванията за допустимост на бенефициентите и максималния интензитет на помощта.  Категориите разходи попадат в обхвата на допустимите разходи по чл. 31 от Регламент (ЕС) № 651/2014. |
| *Третиране на разходи по правилата на ЕФРР* | Неприложимо |
| *Съчетаване с други варианти за опростено отчитане на разходи* | Възможно е съчетаване на стандартна таблица на разходите за единица продукт с опростени разходи за отчитане на разходи за организация и управление на даден проект (където е приложимо). |

1. Това са само примерни източници на информация за нуждите на процеса на верификация [↑](#footnote-ref-1)