|  |  |
| --- | --- |
| **Основание** | Методология за финансиране **с единна ставка**, определена чрез прилагане на процент към една или няколко определени категории разходи, съгласно чл. 67 (1), точка г., чл. 67 (5), точка а, (i) и (ii) и чл. 68 буква (а) от Регламент 1303/2013 г. |
| **Тип на операцията** | Oперации за предоставяне на безвъзмездна финансова помощ чрез подбор на проектни предложения, за които съгласно критериите за операция има предвидени непреки разходи.  "Непреки разходи" по смисъла на § 1 от Допълнителните разпоредби на 189/2016 г. са разходите, които са свързани с изпълнението на дейности, предвидени в проекта, които не допринасят пряко за постигането на неговите цели и резултати, но са необходими за неговото цялостно администриране, управление, оценка и добро финансово изпълнение.  Такива разходи включват разходи, за които е трудно да се определи точно размерът, който е относим към конкретната дейност. |
| **Приоритетна ос** | Приоритетна ос № 1 „Подобряване достъпа до заетост и качеството на работните места”  Приоритетна ос № 2 „Намаляване на бедността и насърчаване на социалното включване”  Приоритетна ос № 3 „Модернизация на институциите в сферата на социалното включване, здравеопазването, равните възможности и недискриминацията и условията на труд” (ако е приложимо)  Приоритетна ос № 4 „Транснационално Сътрудничество” (ако е приложимо) |
| **Описание на дейностите (в съответствие с текста на ОП РЧР 2014-2020)** | Не е приложимо |
| **Типове бенефициенти** | Допустими бенефициенти по ОП РЧР 2014-2020, на които се предоставя безвъзмездна финансова помощ чрез подбор на проектни предложения. |
| **Вариант за опростено отчитане на разхода** | Финансиране с единна ставка, определена чрез прилагане на процент към една или няколко определени категории разходи |
| *Дефиниция на разхода* | Разходи за организация и управление  "Разходи за организация и управление" по смисъла на т. 9, § 1 от Допълнителните разпоредби на ПМС 189/2016 г. са непреки разходи, свързани с възнагражденията на персонала по администриране на проекта - ръководител на проект, технически сътрудник, счетоводител и друг експертен или технически персонал, както и административните разходи, свързани с управлението на проекта, посочени за допустими в документите по чл. 26, ал.1 ЗУСЕСИФ. |
| *Единица мярка* | Процент |
| *Основание за определяне на размера на разхода* | Чл. 67 (5) от Регламент 1303/2013 г.:  ***(а) Коректен, справедлив и проверим метод на изчисление, основаващ се на:***  (i) статистически данни, **друга обективна информация** или експертна оценка *(в настоящия случай непреки разходи, определени в максимален процент в размер до 10 % от допустимите преки разходи през програмен период 2007-2013 на база следните нормативи документи: ПМС 180/2007, ПМС 62/2007).*  *С изменение на нормативната уредба, касаеща програмен период 2014-2020, разходите за организация и управление са определени в максимален размер до 10 на сто от общите допустими разходи по проекта, съгласно чл. 7, ал. 2, т. 4 от ПМС 189/2016, които са определени на база разходи, действително извършени и изплатени от Бенефициентите.*  Чл. 67 (5) а. (ii) от Регламент 1303/2013 г.:  ***Проверени данни за минали периоди за отделните Бенефициенти.***  *В програмен период 2007-2013 всички Бенефициенти по схеми за предоставяне на безвъзмездна финансова помощ са ограничавани на етап оценка на проектното предложение, както и на етап верификация на отчетените разходи, до максимално допустимия размер на разходите за организация и управление (не повече от 10 % от допустимите преки разходи).*  *Проверените разходи от страна на отговорните органи се базират на представени документи и счетоводни данни от Бенефициентите за минали периоди за действително направени разходи по проекта.*  чл. 67 (1) г. и чл. 68, буква „а“ от Регламент 1303/2013 г. –  ***единна ставка в размер до 25 % от допустимите преки разходи, при условие че ставката се изчислява въз основа на коректен, справедлив и проверим метод на изчисление или метод, прилаган в рамките на схеми за предоставяне на безвъзмездни средства, финансирани изцяло от държавата- членка, за подобен тип операция и бенефициер.***  *Използването на опростени разходи с единна ставка за финансиране на непреки чрез прилагане на процент към една или няколко определени категории разходи в размер* ***на 10 % от допустимите преки разходи*** *по проекта ще доведе до значително облекчаване на административната тежест, риска от допускане на грешки, както и ще даде възможност човешките ресурси и административните усилия, които са необходими за управлението на ЕСИФ, да бъдат съсредоточени в по-голяма степен върху постигането на целите на политиките, вместо да са насочени към събиране и проверяване на финансови документи, представени от Бенефициентите.* |
| *Стандартен размер на единичния разход/ размер на глобалната сума, вкл. различия по целеви групи, дейности, географски райони* | Определяне на единна ставка в размер на 10 % от допустимите преки разходи по проекта. |
| *Категории разходи, които се включват в изчисляването на индикатора* | * разходи за възнаграждения на екипа за организация и управление * разходи за командировки на екипа за организация и управление * разходи за материали/консумативи за екипа за организация и управление * други допустими разходи, свързани с организацията и управлението на проекта |
| *Метод за изчисляване на разхода* | За отправна точка при определяне на единната ставка са взети предвид разпоредбите касаещи детайлните правила за допустимост на разходите през програмен период 2007-2013.  Въз основа на извършен анализ на приоритетни оси 1, 2, 3, 4, 5 и 7, базиран върху сертифицираните разходи по договори финансирани чрез конкурентен подбор на проекти е извършено изчисление на размера на сертифицираните непреки разходи спрямо сертифицираните преки разходи. На тази база и в съответствие с Национална методология за определяне размера на единна ставка за финансиране на дейности за организация и управление на проекти, съфинансирани от ЕСИФ, приета с решение на МС 253/3.5.2017 г, размерът на непреките разходи възлиза на **10 на сто от допустимите преки разходи**. Методът на изчисление е описан в приложение 2 и 2.1 А. Опитът, натрупан през програмен период 2007-2013, показва, че определеният процент е достатъчна предпоставка за обезпечаване ефективното и ефикасно управление на проектните дейности.  В настоящия програмен период се реализират и предстоят да бъдат реализирани операции, както със сходен тип, така и със сходни бенефициенти.  Предвид гореизложеното, макар и определеният процент да е по-малък спрямо възможностите, които дават приложимите нормативни документи през програмен период 2014-2020, ще се минимизира рискът от неизпълнение на преките дейности по проекта и свързаните с тях разходи, ще стимулират Бенефициентите за постигане на заложените резултати, както и ще бъде намален рискът от допускане на грешки. |
| *Метод за актуализиране* | В случай на проведено пазарно проучване процентът може да бъде актуализиран. |
| *Източник, набиране и съхранение на данни* | Верификация на преките разходи по проекта и прилагане на единна ставка към тяхната стойност. |
| *Верификация на данните за резултатите от проекта[[1]](#footnote-1)* | Декларация по образец към съответната операция, с която Бенефициентът ще декларира, че:   1. са спазени определените ставки и не е декларирал недопустими разходи, които са включени в категориите на допустимите разходи, установени от Управляващия орган, съгласно критериите за избор на операция; 2. не е допуснал двойно деклариране на една и съща позиция разход.   Разходте за организация и управление следва да бъдат включени в бюджета на проекта и отразени в аналитичната счетоводна отчетност на Бенефициента. |
| *Третиране на обществени поръчки* | В съответствие с чл. 67, параграф 4 изр. второ от Регламент 1303/2013 г. и т. 1.6.2 от указанията за ОВР EGESIF\_14-0017 на комисията в случаите в които дадена операция или проект, или част от операция не се осъществява преимуществено чрез възлагане на обществени поръчки, то е допустимо прилагане на опростени видове разходи. Разпоредбата не прави разграничение спрямо вида на възложителя и обхваща както тези по ЗОП, така и такива по ЗУСЕСИФ/ПМС160 от 2016 г. Тъй като видовете категории непреки разходи включват преимуществено разходи които не подлежат на възлагане, а са собствен ресурс на бенефициентите, то УО може да прилага опростено отчитане на тези разходи. |
| *Третиране на държавните помощи* | В случай на приложимост:  Съгласно Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis текст от значение за ЕИП (OB L 352/24.12.2013);  Съгласно Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора;  Съгласно Решение на комисията от 20 декември 2011 година относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес (нотифицирано под номер C (2011) 9380) (текст от значение за ЕИП) (OB L 7/11.01.2012). |
| *Третиране на разходи по правилата на ЕФРР* | Неприложимо |
| *Съчетаване с други варианти за опростено отчитане на разходи* | Възможно е съчетаване на опростени разходи за отчитане на разходи за организация и управление на даден проект със стандартна таблица на разходите за единица продукт (където е приложимо). |

1. Това са само примерни източници на информация за нуждите на процеса на верификация [↑](#footnote-ref-1)